Amadjuak (jezero)
Amadjuak (engleski: Amadjuak Lake) je jezero na Baffinovom ostrvu u Nunavutu, Kanada. Jezero ima površinu od 3.115 km2 (treće po veličini u Nunavutu) i nalazi se na visini od 113 metara u regiji tundre Great Plain of the Koukdjuak. Dugačko je 80 i široko 45 kilometara. Nad jezerom se uzdižu trideset metara visoke vapnenačke litice, inače rijetke u arktičkom prostoru. Uz jezero prolazi i migracijska staza karibua sa Baffinova ostrva, važna u prehrani ovih životinja.